ડૉ. હિરવે વર્કિંગ પુઅરની વિભાવના વિશે કહે છે, “આપણે ત્યાં ઇન્ફોર્મલ એમ્પ્લોયમેન્ટ સૌથી વધુ છે. ઓછાં વેતન, સામાજિક સુરક્ષા નહીં, રોજગારીની અનિશ્ચિતતા, બધા પ્રકારની અસુરક્ષા વગેરે તેમની સાથે જોડાયેલાં છે. આપણે ત્યાં શેરીઓમાં કોઈ બેરોજગાર દેખાતું નથી પણ કામ કરતાં ગરીબો બહુ વધારે છે. આજે ૪૦ ટકા વર્કિંગ પુઅર છે. એટલે કે કામ કરીને મરી જનારા લોકોને પૂરતું વળતર મળતું નથી. લઘુતમ વેતન, સમાન વેતન, માઇગ્રેશન વર્કર વગેરે માટેના મજૂર કાયદા તો છે પણ તેનો અમલ થતો નથી.